**N á v r h**

**k pripomienkovaniu**

Mestské zastupiteľstvo mesta Šaľa podľa § 6 ods. 1 a § 11 ods. 4 písm. g) zákona   
č. 369/1990 Zb. o obecnom zriadení v znení neskorších predpisov a v súlade s ustanovením   
§ 6 ods. 28 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami § 28, § 49, § 114 a §116, § 140 a § 141 zákona č. 245/2008 Z. z. o výchove a vzdelávaní (školský zákon)   
a o zmene a doplnení niektorých zákonov v znení neskorších predpisov

sa uznieslo na tomto

**Všeobecne záväznom nariadení**

**č. .../2025**

**o určení výšky príspevku na čiastočnú úhradu nákladov**

**v školách a v školských zariadeniach**

**v zriaďovateľskej pôsobnosti mesta Šaľa**

**§ 1**

**Úvodné ustanovenia**

1. Toto všeobecne záväzné nariadenie (ďalej len „nariadenie“) určuje výšku príspevku   
   za pobyt dieťaťa v materskej škole, výšku príspevku na čiastočnú úhradu nákladov v základnej umeleckej škole, v školskom klube detí, v centre voľného času a výšku príspevku na čiastočnú úhradu nákladov a podmienky úhrady v školskej jedálni.
2. Pre účely tohto nariadenia sú školami materská škola a základná umelecká škola a školskými zariadeniami školský klub detí, centrum voľného času, školská jedáleň a výdajná školská jedáleň v zriaďovateľskej pôsobnosti mesta Šaľa.

**§ 2**

**Materská škola**

1. Výška mesačného príspevku zákonného zástupcu na čiastočnú úhradu nákladov za pobyt dieťaťa v materskej škole je určený sumou **30,00 Eur** jednotnepre všetky deti navštevujúce materskú školu.
2. Príspevok v materskej škole sa neuhrádza za dieťa,
3. ktoré má jeden rok pred plnením povinnej školskej dochádzky,
4. ak zákonný zástupca dieťaťa predloží riaditeľovi materskej školy doklad o tom,   
   že je poberateľom dávky v hmotnej núdzi a príspevkov k dávke v hmotnej núdzi,
5. ktoré je umiestnené v zariadení na základe rozhodnutia súdu,
6. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby, alebo rodinných dôvodov preukázateľným spôsobom,
7. ktoré nedochádzalo do materskej školy v čase školských prázdnin, alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.
8. Termín a spôsob úhrady príspevku určí riaditeľ materskej školy vnútorným predpisom školy.

**§ 3**

**Základná umelecká škola**

1. Na čiastočnú úhradu nákladov spojených so štúdiom v základnej umeleckej škole pre prvý hlavný predmet v hudobnom odbore prispieva zákonný zástupca žiaka mesačne na jedného žiaka:
2. na individuálne vyučovanie sumou **16,00 Eur** v rozsahu 1,5 vyučovacej hodiny,
3. na skupinové vyučovanie sumou **14,00 Eur**.
4. Na čiastočnú úhradu nákladov spojených so štúdiom v základnej umeleckej škole pre druhý hlavný predmet v hudobnom odbore prispieva zákonný zástupca žiaka mesačne na jedného žiaka na individuálne vyučovanie sumou **16,00 Eur** v rozsahu 1 vyučovacej hodiny.
5. Na čiastočnú úhradu nákladov spojených so štúdiom v základnej umeleckej škole pre voliteľný predmet v hudobnom odbore prispieva zákonný zástupca žiaka mesačne na jedného žiaka na individuálne vyučovanie sumou **10,00 Eur** v rozsahu 0,5 vyučovacej hodiny.
6. Na čiastočnú úhradu nákladov spojených so štúdiom v základnej umeleckej škole pre druhý hlavný predmet vo výtvarnom, tanečnom a literárno-dramatickom odbore prispieva zákonný zástupca žiaka mesačne na jedného žiaka na skupinové vyučovanie sumou  
   **14,00 Eur**.
7. Výška mesačného príspevku na čiastočnú úhradu nákladov na štúdium pre dospelých v základnej umeleckej škole je určená:
8. pre dospelú osobu nad 25 rokov na individuálne vyučovanie sumou **60,00** **Eur**
9. a pre dospelú osobu nad 25 rokov na skupinové vyučovanie sumou **60,00 Eur.**
10. Riaditeľ základnej umeleckej školy môže rozhodnúť o znížení alebo odpustení príspevku podľa ods. 1 a 2, ak zákonný zástupca žiaka alebo plnoletý žiak o to písomne požiada riaditeľa školy a predloží mu doklad o tom, že je poberateľom dávky v hmotnej núdzi   
    a príspevkov k dávke v hmotnej núdzi.
11. Termín a spôsob úhrady príspevku určí riaditeľ základnej umeleckej školy vnútorným predpisom školy.

**§ 4**

**Školský klub detí**

1. Na čiastočnú úhradu nákladov spojených s činnosťou a prevádzkou školského klubu detí prispieva zákonný zástupca žiaka mesačne na jedného žiaka sumou **20,00 Eur.**
2. Riaditeľ základnej školy môže rozhodnúť o znížení alebo odpustení príspevku podľa   
   ods. 1, ak zákonný zástupca žiaka o to písomne požiada riaditeľa školy a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi.
3. Termín a spôsob úhrady príspevku určí riaditeľ základnej školy vnútorným predpisom školy.

**§ 5**

**Centrum voľného času**

1. Výška mesačného príspevku na čiastočnú úhradu nákladov na činnosti a prevádzku centra voľného času, ktorého zriaďovateľom je mesto Šaľa, je určená pre občana s trvalým pobytom v meste Šaľa, ktorú uhradí zákonný zástupca dieťaťa materskej školy, žiaka a dospelá osoba do 30 rokov:
2. na pravidelnú krúžkovú činnosť vo výške **8,00 Eur** mesačne, pre dieťa navštevujúce krúžkovú činnosť počas pobytu v materskej škole **5,00 Eur,**
3. na nepravidelnú činnosť vo výške **2,00 Eur** za hodinu,
4. na celodenné akcie s podaním stravy (desiata, obed, olovrant) denne vo výške  
   **20,00 Eur**.
5. Výška mesačného príspevku na čiastočnú úhradu nákladov na činnosti a prevádzku centra voľného času, ktorého zriaďovateľom je mesto Šaľa, je určená pre občana s trvalým pobytom mimo mesta Šaľa, ktorú uhradí zákonný zástupca dieťaťa materskej školy, žiaka a dospelá osoba do 30 rokov:
6. na pravidelnú krúžkovú činnosť vo výške **14,00 Eur** mesačne,
7. na nepravidelnú činnosť vo výške **3,00 Eur** za hodinu,
8. na celodenné akcie s podaním stravy (desiata, obed, olovrant) denne vo výške   
   **24,00 Eur**.
9. Riaditeľ centra voľného času, na základe splnomocnenia primátora mesta, môže rozhodnúť o znížení alebo odpustení príspevku podľa ods. 1, ak zákonný zástupca žiaka alebo plnoletý žiak o to písomne požiada riaditeľa centra voľného času a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi.
10. Termín a spôsob úhrady príspevku určí riaditeľ centra voľného času vnútorným predpisom školského zariadenia.

**§ 6**

**Školská jedáleň a výdajná školská jedáleň pri materskej škole**

1. Zákonný zástupca dieťaťa uhrádza finančný príspevok na stravovanie vo výške nákladov na nákup potravín podľa vekových kategórií stravníkov v súlade so štvrtým finančným pásmom určeným Ministerstvom školstva, výskumu, vývoja a mládeže Slovenskej republiky (ďalej len „Ministerstvo školstva“).
2. Príspevok na nákup potravín pre dieťa v materskej škole na jeden deň je **2,30 Eur** podľa štvrtého finančného pásma A na nákup potravín určeného Ministerstvom školstva. Príspevok na úhradu režijných nákladov je vo výške **0,20 Eur** za jeden stravný deň.
3. Príspevok na nákup potravín pre zamestnancov, ktorí sa stravujú v školskej jedálni pri materskej škole je na jeden obed **2,60 Eur** podľa štvrtého finančného pásma B určeného Ministerstvom školstva.
4. Príspevok na režijné náklady na jeden obed pre zamestnanca je v sume **0,20 Eur.**
5. Príspevok na nákup potravín pre iné fyzické osoby, ktoré sa stravujú v školskej jedálni pri materskej škole je na jeden obed **2,60 Eur** podľa štvrtého finančného pásma B určeného Ministerstvom školstva.
6. Príspevok na režijné náklady na jeden obed pre iné fyzické osoby je v sume **2,15 Eur.**
7. Poplatky podľa ods. 2 až 6 sa uhrádzajú mesačne vopred bezhotovostnou platbou.
8. Školské jedálne poskytujú stravovanie aj s použitím dotácie na podporu výchovy   
   k stravovacím návykom dieťaťa v materskej škole podľa osobitného predpisu1). Zákonný zástupca dieťaťa je povinný uhradiť finančný rozdiel medzi poskytnutou dotáciou na podporu výchovy k stravovacím návykom dieťaťa podľa osobitného právneho predpisu1) a výškou nákladov na nákup potravín a režijné náklady.

**§ 7**

**Školská jedáleň a výdajná školská jedáleň pri základnej škole**

1. Náklady na nákup potravín podľa vekových kategórií stravníkov v meste Šaľa zodpovedajú štvrtému finančnému pásmu v súlade s finančnými pásmami určenými Ministerstvom školstva.
2. Náklady na nákup potravín pre žiaka  základnej školy vo veku 6 – 11 rokov na jeden obed je **1,90 Eur** podľa štvrtého finančného pásma A na nákup potravín určeného   
   Ministerstvom školstva.
3. Náklady na nákup potravín pre žiaka základnej školy vo veku 11 – 15 rokov na jeden obed je **2,10 Eur** podľa štvrtého finančného pásma A na nákup potravín určeného   
   Ministerstvom školstva.
4. Príspevok na režijné náklady na jeden obed pre žiaka základnej školy je vo výške **0,20 Eur**.
5. Príspevok na nákup potravín pre zamestnancov, ktorí sa stravujú v školskej jedálni pri základnej škole je na jeden obed **2,60 Eur** podľa štvrtého finančného pásma B na nákup potravín určeného Ministerstvom školstva.
6. Príspevok na režijné náklady na jeden obed pre zamestnanca je v sume **0,20 Eur.**
7. Príspevok na nákup potravín pre iné fyzické osoby, ktoré sa stravujú v školskej jedálni pri základnej škole je na jeden obed **2,60 Eur** podľa štvrtého finančného pásma B určeného Ministerstvom školstva.
8. Príspevok na režijné náklady na jeden obed pre iné fyzické osoby je v sume **2,15 Eur.**
9. Poplatky podľa ods. 2 až 8 sa uhrádzajú mesačne vopred bezhotovostnou platbou.
10. Školské jedálne poskytujú stravovanie aj s použitím dotácie na podporu výchovy   
    k stravovacím návykom žiaka v základnej škole podľa osobitného predpisu1). Zákonný zástupca žiaka je povinný uhradiť finančný rozdiel medzi poskytnutou dotáciou na podporu výchovy k stravovacím návykom žiaka podľa osobitného právneho predpisu1) a výškou nákladov na nákup potravín a režijné náklady.

**§ 8**

**Záverečné ustanovenie**

Na ustanovenia súvisiace s určením výšky príspevku na čiastočnú úhradu nákladov v školách   
a školských zariadeniach v zriaďovateľskej pôsobnosti mesta Šaľa neupravené týmto všeobecne záväzným nariadením sa vzťahujú  príslušné právne predpisy.

**§ 9**

**Zrušovacie ustanovenie**

Zrušuje sa Všeobecne záväzné nariadenie mesta Šaľa č. 4/2024 zo dňa 13. júna 2024 o určení výšky príspevku na čiastočnú úhradu nákladov v školách a v školských zariadeniach   
v zriaďovateľskej pôsobnosti mesta Šaľa.

**§ 10**

**Účinnosť**

Toto všeobecne záväzné nariadenie nadobúda účinnosť 1. júla 2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1) Zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov