M E S T O Š A Ľ A - Mestský úrad

**Mestské zastupiteľstvo v Šali**

Materiál číslo B 2/4/2025

**Správa o plnení Programu hospodárskeho rozvoja a sociálneho rozvoja mesta Šaľa na roky 2023 – 2030 za rok 2024**

Návrh na uznesenie:

Mestské zastupiteľstvo v Šali

1. **prerokovalo**

správu o plnení Programu hospodárskeho rozvoja a sociálneho rozvoja (PHRSR) mesta Šaľa na roky 2023 – 2030 za rok 2024,

1. **berie na vedomie**

správu o plnení Programu hospodárskeho rozvoja a sociálneho rozvoja (PHRSR) mesta Šaľa na roky 2023 – 2030 za rok 2024.

**Spracovala: Predkladá:**  Ing. Eliška Vargová v. r. Ing. Eliška Vargová v. r.

referentka RRSaŠF referentka RRSaŠF

Ing. Petra Karasová v. r.

referentka RRSaŠF

Ing. Jana Kováčiková v. r.

referentka OEaP

Predložené mestskému zastupiteľstvu 12. júna 2025

**Dôvodová správa:**

V zmysle §12 ods. b) zákona č. 539/2008 Z. z. o podpore regionálneho rozvoja v platnom znení

obec zabezpečuje a koordinuje vypracovanie a realizáciu programu rozvoja obce alebo spoločného programu rozvoja obcí a spolupracuje pri príprave integrovanej územnej stratégie územia udržateľného mestského rozvoja, pravidelne program rozvoja obce alebo spoločný program rozvoja obcí monitoruje a každoročne do 31. mája zasiela príslušnému vyššiemu územnému celku správu o jeho plnení a zabezpečuje súlad programu rozvoja obce alebo spoločného programu rozvoja obcí s územnými plánmi, ak jej spracovanie vyžaduje osobitný predpis.

Program hospodárskeho rozvoja a sociálneho rozvoja mesta Šaľa (ďalej len PHRSR) na roky 2023-2030 bol schválený Mestským zastupiteľstvom v Šali uznesením č. 8/2023-IV zo dňa   
30. novembra 2023. Predmetom predkladaného materiálu je správa o plnení aktivít PHRSR na roky 2023 – 2030 za rok 2024.

V zmysle platného dokumentu monitorovanie a hodnotenie PHRSR mesta Šaľa je realizované v pravidelných ročných intervaloch vždy do 31.5. nasledujúceho kalendárneho roka. Vo vzťahu k prioritám a cieľom boli definované kľúčové ukazovatele, ktoré umožňujú sledovanie plnenia jednotlivých cieľov a napĺňania vízie, hlavného cieľa a priorít. K jednotlivým hlavným ukazovateľom boli stanovené východiskové hodnoty a cieľové trendy, smerovanie, vrátane zdrojov údajov slúžiacich na sledovanie dosahovaných hodnôt ukazovateľov. Hlavný cieľ je sledovaný ukazovateľmi dopadu, strategické a špecifické ciele sú hodnotené prostredníctvom ukazovateľov výsledku. V komentári je ku každej aktivite uvedené podrobnejšie jej plnenie. V systéme monitorovania je nastavené aj sledovanie ukazovateľov spokojnosti obyvateľov   
s realizovanými opatreniami a postupným napĺňaním strategických cieľov a vízie PHRSR a to formou dotazníkového prieskumu. V tomto roku sa realizoval prvý dotazníkový prieskum za roky 2023 a 2024, vyhodnotenie dotazníkového prieskumu tvorí prílohu tohto materiálu.

Proces monitorovania a hodnotenia PHRSR zabezpečuje Referát pre rozvojovú stratégiu   
a štrukturálne fondy v spolupráci s odbornými útvarmi mestského úradu. Odbornými garantmi pre monitorovanie PHRSR sú odborné komisie pri MsZ v Šali, ktorých kompetenciou je po prerokovaní vyhodnotenia indikátorov plnenia za predchádzajúci rok posúdiť, ako sa darí plniť stanovené priority, či sú ciele, proces implementácie, alebo výsledky implementácie stratégie ovplyvnené meniacimi sa okolnosťami, prípadne navrhnúť odporúčania pre zlepšenie implementácie PHRSR pre ďalšie obdobie resp. navrhnúť aktualizáciu PHRSR.

Na základe vyššie uvedeného predkladáme Mestskému zastupiteľstvu v Šali Správu o plnení PHRSR za rok 2024 spolu s jej prílohami.

Príloha :

02 Vyhodnotenie merateľných ukazovateľov - Správa o plnení Programu hospodárskeho rozvoja a sociálneho rozvoja mesta Šaľa na roky 2023 – 2030 za rok 2024

03 Vyhodnotenie dotazníkového prieskumu 2023 - 2024