M E S T O Š A Ľ A - Mestský úrad

**Mestské zastupiteľstvo v Šali**

**Materiál číslo E 1/4/2025**

**Návrh na zmenu delegovaného zástupcu zriaďovateľa – mesta Šaľa do Rady školy pri ZŠ Ľudovíta Štúra a do Rady školy pri MŠ Okružná**

Návrh na uznesenie:

Mestské zastupiteľstvo v Šali

1. **prerokovalo**

návrh na zmenu delegovaného zástupcu zriaďovateľa – mesta Šaľa do Rady školy pri ZŠ Ľudovíta Štúra a do Rady školy pri MŠ Okružná,

1. **schvaľuje**

delegovanie zástupcu zriaďovateľa – mesta Šaľa Ing. Ivana Vlka do Rady školy pri ZŠ Ľudovíta Štúra a do Rady školy pri MŠ Okružná.

**Spracovala: Predkladá:**

Mgr. Mariana Takáčová v. r. Mgr. Mariana Takáčová v. r.

vedúca SŠÚ vedúca SŠÚ

Predložené komisii školstva 5. júna 2025

Predložené mestskej školskej rade 5. júna 2025

Predložené mestskému zastupiteľstvu 12. júna 2025

**Dôvodová správa:**

Podľa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa v školách a školských zariadeniach zriaďujú od roku 2004 rady škôl ako iniciatívne a samosprávne orgány. V § 24 a § 25 uvedeného zákona a vo Vyhláške č. MŠ SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších zmien sú uvedené konkrétne detaily.

Zloženie a počet členov rady školy určí zriaďovateľ s prihliadnutím na celkový počet zamestnancov školy alebo školského zariadenia, pričom dodržiava zásadu, že počet členov rady školy, ktorí nie sú zamestnancami školy alebo školského zariadenia, musí byť väčšinový.

Na uvoľnené miesto p. Petra Hlavatého navrhujeme doplniť do Rady školy pri ZŠ Ľudovíta Štúra a do Rady školy pri MŠ Okružná p. Ing. Ivana Vlka.