**M E S T O  Š A Ľ A - Útvar hlavného kontrolóra**

**Mestské zastupiteľstvo v Šali**

**Materiál číslo A 2/4/2025**

**Návrh plánu kontrolnej činnosti hlavnej kontrolórky mesta Šaľa**

**na II. polrok 2025**

Návrh na uznesenie:

Mestské zastupiteľstvo v Šali

1. **prerokovalo**

návrh plánu kontrolnej činnosti hlavnej kontrolórky mesta Šaľa na II. polrok 2025,

1. **schvaľuje**

plán kontrolnej činnosti hlavnej kontrolórky mesta Šaľa na II. polrok 2025.

**Spracovala: Predkladá:**

Ing. Martina Bartošovičová v. r. Ing. Martina Bartošovičová v. r. va Nagyováijatých k výsledkom

hlavná kontrolórka mesta hlavná kontrolórka mesta

Predložené mestskému zastupiteľstvu 12. júna 2025

**N á v r h**

**plánu kontrolnej činnosti hlavnej kontrolórky mesta Šaľa na II. polrok 2025**

V súlade s príslušnými ustanoveniami zákona č. 369/1990 Zb. o obecnom zriadení v znení neskorších predpisov predkladám návrh plánu kontrolnej činnosti hlavnej kontrolórky mesta Šaľa na II. polrok 2025.

*Kontrola podľa § 18d ods. 2 písm. a) zákona o obecnom zriadení v platnom znení*

* Kontrola stavu a vývoja dlhu mesta a dodržiavanie podmienok na prijatie návratných zdrojov financovania.
* Kontrola plnenia opatrení prijatých na odstránenie zistených nedostatkov z kontroly poskytnutých dotácií z rozpočtu mesta a kontroly nakladania s majetkom mesta v športovom klube, Futbalový klub Slovan Duslo Šaľa.

*Kontrola podľa § 18d ods. 2 písm. b) zákona o obecnom zriadení v platnom znení*

* Kontrola dodržiavania všeobecne záväzných právnych predpisov pri čerpaní výdavkov v rozpočtovej organizácii mesta Šaľa vo vybranej základnej škole.

*Ostatná činnosť podľa § 18f zákona o obecnom zriadení v platnom znení*

* Kontroly vykonávané na základe uznesení Mestského zastupiteľstva v Šali, ak vec neznesie odklad.
* Kontroly vykonávané na základe požiadania primátora mesta Šaľa, ak vec neznesie odklad.
* Kontrola vybavovania sťažností a petícii prijatých v roku 2025.
* Vypracovanie odborného stanoviska hlavného kontrolóra mesta k návrhu rozpočtu mesta Šaľa na rok 2026 s výhľadom na roky 2027 a 2028.
* Vypracovanie návrhu plánu kontrolnej činnosti na I. polrok 2026.
* Vybavovanie podnetov prijatých v súlade so zákonom č. 54/2019 Z.z. o ochrane oznamovateľov protispoločenskej činnosti v roku 2025.
* Vybavovanie podnetov prijatých v súlade so zákonom č. 343/2015 Z.z. o verejnom obstarávaní.
* Poskytovanie súčinnosti štátnym orgánom vo veciach kontroly hospodárenia s prostriedkami pridelenými mestu zo štátneho rozpočtu alebo zo štrukturálnych fondov Európskej únie.

V II. polroku 2025 budem naďalej pokračovať v činnosti Združenia hlavných kontrolórov SR, Asociácie kontrolórov územnej samosprávy SR a zúčastňovať sa na školeniach a odborných seminároch súvisiacich s výkonom kontroly a činnosťou samosprávy.

Ing. Martina Bartošovičová v.r.

hlavná kontrolórka mesta