**Vyhodnotenie dotazníkového prieskumu názorov, spokojnosti a potrieb obyvateľov v meste Šaľa za roky 2023 a 2024**

|  |  |  |  |
| --- | --- | --- | --- |
| **Pohlavie respondentov** | **Počet** | **%** | **Veková štruktúra obyvateľov mesta** |
| Muži | 99 | 34,98% | 48,18% |
| Ženy | 184 | 65,02% | 51,82% |
| Spolu | 283 | 100,00% | 100,00 % |

|  |  |  |  |
| --- | --- | --- | --- |
| **Vek respondentov** | **Počet** | **%** | **Veková štruktúra obyvateľov mesta** |
| 15-17 | 0 | 0,00 % | 3,20% |
| 18-25 | 9 | 3,18% | 7,55% |
| 26-35 | 55 | 19,43% | 12,82% |
| 36-45 | 82 | 28,98% | 17,44% |
| 46-55 | 74 | 26,15% | 19,15% |
| 56-65 | 43 | 15,19% | 17,05% |
| 66+ | 20 | 7,07% | 22,79% |
| Spolu | 283 | 100,00% | 100,00 % |

Cieľom dotazníkového prieskumu bolo zistiť názory, spokojnosť a potreby obyvateľov v meste Šaľa za rok**y** 2023 a 2024. Zber údajov sa uskutočnil v mesiacoch február až marec 2025. Prieskum bol realizovaný prostredníctvom dotazníkov zverejnených online na webovej stránke mesta Šaľa, na sociálnej sieti facebook a s možnosťou vyplnenia dotazníka v tlačenej forme. Dotazník bol anonymný, otvorený pre všetkých obyvateľov mesta a bol použitý pre účely vyhodnotenia plnenia aktivít Programu hospodárskeho rozvoja a sociálneho rozvoja mesta (PHRSR) Šaľa na obdobie 2023-2030. Do prieskumu sa zapojilo celkom 283 respondentov, z celkového počtu obyvateľov nad 15 rokov 17 680 (stav k 31.03.2025). Do prieskumu sa zapojilo viac žien (65,02%) ako mužov. V rámci vekovej štruktúry sa do prieskumu zapojili najmä respondenti vo veku 36-45 rokov (28,98%) a 46-55 rokov (26,15%).

Program hospodárskeho rozvoja a sociálneho rozvoja mesta (PHRSR) Šaľa na obdobie 2023-2030 definoval nasledovnú víziu a hlavný cieľ:

**Vízia:**

„Mesto Šaľa bude v roku 2030 moderné prosperujúce mesto z pohľadu kvality života jeho obyvateľov, pracovných príležitostí, podmienok pre rozvoj fungujúcej ekonomiky, bývania, bezpečnosti, príležitostí na realizáciu voľnočasových aktivít, vzdelávania, s kvalitnými a dostupnými sociálnymi a zdravotnými službami, infraštruktúrou športu aj kultúry lokalizované v kvalitnom mestskom prostredí plnom zelene vhodnom pre život aj oddych pre všetky generácie.“

**Hlavný cieľ:**

Zdravé mesto – Spokojný občan.

Realizáciou plánovaných aktivít využitím potenciálu technológií, ľudských zdrojov a územia dosiahnuť rast konkurencieschopnosti mesta, efektivitu pri zvládaní aktuálnych výziev makroekonomického prostredia, ale aj klimatických zmien obyvateľmi, podnikateľmi aj samosprávou, vytvorenie podmienok pre rozvoj služieb v ekologicky stabilnom území a pre kvalitný život.

**Vyhodnotenie odpovedí na jednotlivé otázky dotazníka**

1. **Ako dlho bývate v meste Šaľa alebo jej mestskej časti Veča, osadách Hetméň a Kilič?**

|  |  |
| --- | --- |
|  | **Odpovede za roky 2023, 2024** |
| Menej ako 5 rokov | 3,18% |
| 6-15 rokov | 7,77% |
| 16-25 rokov | 10,60% |
| Viac ako 25 rokov | 78,09% |
| Nevyjadrené | 0,35% |
| Spolu | 100,00% |

Najviac respondentov uviedlo, že býva v meste Šaľa a v jeho častiach viac ako 25 rokov (78,09%), s čím korešponduje aj veková štruktúra zapojených respondentov.

1. **Ste zamestnaný/á? Ak áno nachádza sa Vaše pracovisko v Šali**

|  |  |
| --- | --- |
|  | **Odpovede za roky 2023, 2024** |
| Áno | 67,84% |
| Som nezamestnaný/á | 4,24% |
| Som podnikateľ/ka | 8,48% |
| Som dôchodca | 10,25% |
| Som študent | 2,21% |
| Som na rodičovskej dovolenke | 5,30% |
| Iné | 1,41% |
| nevyjadrené | 0,35% |
| Spolu | 100,00% |

Na základe spracovaných výsledkov prieskumu môžeme zhodnotiť, že z celkového počtu zapojených respondentov bolo 67,84% zamestnaných a 8,48% sú podnikatelia. Skupinu ekonomicky neaktívnych obyvateľov tvorili dôchodcovia (10,25%), ženy na rodičovskej dovolenke (5,30%) a študenti (2,21%).

**Ak áno nachádza sa Vaše pracovisko v Šali?**

|  |  |
| --- | --- |
|  | **Pracovisko v Šali v roku 2023 a 2024** |
| Áno | 45,23% |
| Nie | 38,16% |
| Iné | 5,65% |
| Nevyjadrené | 10,95% |
| Spolu | 100,00% |

Na podotázku, či sa ich pracovisko nachádza v Šali odpovedalo 45,23 %, že pracujú v meste a 38,16% opýtaných nepracuje v meste a musí za svojou prácou dochádzať mimo Šale.

1. **Ktoré z projektov realizovaných mestom Šaľa za posledné dva roky považujete za najviac prínosné pre naše mesto, alebo pre Vás? (max 5 odpovedí).**

Najviac prínosným projektom realizovaným mestom Šaľa za posledné dva roky je podľa respondentov Záchytné parkovisko- predstaničný priestor v Šali- prestupný uzol, čo označilo až 65,92% opýtaných. Druhým najprínosnejším projektom podľa opýtaných bola Revitalizácia lesoparku, ktorú za prínosnú považuje 43,82% respondentov. Na treťom mieste sa umiestnila Vnútromestská cyklistická infraštruktúra Šaľa – 1. etapa s podielom 25,47%. Ďalej projekty boli: Zlepšenie infraštruktúry pre exteriérové pohybové a voľnočasové aktivity (17,98%) , Automobil pre terénnu opatrovateľskú službu (16,48%) či Doplnenie smetných košov na verejné priestranstvá (14,61%) a 10,49% Kolumbárium.

1. **Ako hodnotíte rozvoj a napredovanie mesta za posledné dva roky vo všeobecnosti?**

Rozvoj mesta Šaľa za posledné dva roky vníma väčšina respondentov negatívne alebo skôr negatívne (spolu 60,78%). Len tretina respondentov (33,57%) hodnotí napredovanie mesta pozitívne či skôr

|  |  |
| --- | --- |
|  | **Odpovede za roky**  **2023, 2024** |
| Pozitívne | 12,37% |
| Skôr pozitívne | 21,20% |
| Skôr negatívne | 29,68% |
| Negatívne | 31,10% |
| Neviem posúdiť | 5,30% |
| Nevyjadrené | 0,35% |
| Spolu | 100,00% |

pozitívne. Otázku posúdiť nevedelo 5,30% opýtaných a 0,35% na danú otázku neodpovedalo. Výsledky naznačujú skôr prevládajúcu nespokojnosť alebo opatrnejší postoj k doterajšiemu smerovaniu mesta.

1. **Ako hodnotíte rozvoj a napredovanie mesta za posledné dva roky konkrétne v týchto oblastiach?**

Obyvatelia mesta Šaľa vnímajú zlepšenie rozvoja a napredovania mesta za posledné dva roky najmä v nákupných možnostiach (43,1%), základných (31,1%) a materských školách (29,68%. Naopak zhoršenie situácie a negatívny vývoj vnímajú v oblastiach dopravy a parkovania (62,19%), odpadového hospodárstva (60,07%) a technickej infraštruktúry (verejné osvetlenie, chodníky, cesty, vodovod, kanalizácia (42,76%). V niektorých oblastiach ako sú spolunažívanie a susedské vzťahy (42,40%), dostupnosť informácií o dianí v meste (34,63%), možnosti pre šport, pohyb a voľný čas (32,51%) a úroveň sociálnych služieb (32,16%) vnímajú respondenti prevažne stagnáciu.

|  |  |  |  |  |  |  |
| --- | --- | --- | --- | --- | --- | --- |
|  | **Zlepšila sa- pozitívny vývoj** | **Zhoršila sa- negatívny vývoj** | **Nezmenila sa-stagnácia** | **Neviem posúdiť** | **Nevyjadrené** | **Spolu** |
| Úroveň a kvalita bývania | 13,78% | 38,87% | 35,34% | 8,48% | 3,53% | 100,00% |
| Úroveň zdravotných služieb | 29,68% | 37,46% | 25,80% | 3,89% | 3,18% | 100,00% |
| Úroveň sociálnych služieb | 13,07% | 24,03% | 32,16% | 24,03% | 6,71% | 100,00% |
| Materské školy | 29,68% | 8,83% | 25,44% | 28,27% | 7,77% | 100,00% |
| Základné školy | 31,10% | 9,19% | 26,15% | 25,80% | 7,77% | 100,00% |
| Stredné školy | 12,01% | 13,78% | 30,04% | 33,92% | 10,25% | 100,00% |
| Kultúrny život v meste | 20,85% | 36,75% | 32,51% | 4,24% | 5,65% | 100,00% |
| Možnosti pre šport a pohyb, voľný čas | 27,92% | 30,04% | 32,51% | 4,95% | 4,59% | 100,00% |
| Doprava a parkovanie | 15,55% | 62,19% | 14,84% | 2,47% | 4,95% | 100,00% |
| Technická infraštruktúra (verejné osvetlenie, chodníky, cesty, vodovod, kanalizácia, cintorín) | 24,03% | 42,76% | 24,73% | 3,53% | 4,95% | 100,00% |
| Kvalita a dostatok verejnej zelene | 28,62% | 31,80% | 32,51% | 2,83% | 4,24% | 100,00% |
| Bezpečnosť a poriadok v meste | 12,37% | 40,28% | 34,98% | 6,36% | 6,01% | 100,00% |
| Možnosti nákupov, obchodná sieť | 43,11% | 20,14% | 28,62% | 2,83% | 5,30% | 100,00% |
| Podnikateľské prostredie | 5,65% | 27,92% | 26,15% | 31,45% | 8,83% | 100,00% |
| Pracovné príležitosti | 6,36% | 38,52% | 26,50% | 21,20% | 7,42% | 100,00% |
| Dostupnosť informácií o dianí v meste | 24,03% | 27,21% | 34,63% | 7,07% | 7,07% | 100,00% |
| Spolunažívanie a susedské vzťahy | 9,54% | 27,21% | 42,40% | 12,72% | 8,13% | 100,00% |
| Odpadové hospodárstvo | 10,95% | 60,07% | 15,55% | 7,77% | 5,65% | 100,00% |
| Životné prostredie a kvalita ovzdušia | 10,95% | 37,46% | 31,10% | 13,07% | 7,42% | 100,00% |
| SMART prvky v meste | 26,15% | 19,08% | 24,38% | 22,97% | 7,42% | 100,00% |

1. **Čo Vám v rokoch 2023 a 2024 v týchto oblastiach chýbalo v meste Šaľa? Uveďte:**

Z vyjadrených konkrétnych odpovedí vyplýva, že opýtaným najviac v meste Šaľa chýbalo vyriešenie dopravnej situácie (23%). U respondentov tiež rezonujú aj chýbajúca plaváreň či kúpalisko (18%). Oblasť kultúry (17%) taktiež predstavuje pre respondentov výraznú tému, pričom poukazujú na požiadavku na viac kultúrnych podujatí zameraných na koncerty či zábavu. Za živú tému v tejto otázke tiež možno považovať tému zelene, čistoty a odpadového hospodárstvo čo uviedlo 14% respondentov ako chýbajúcu oblasť za uvedené obdobie, s konkrétnymi pripomienkami. Odpovede respondentov boli zhrnuté do skupín nasledovne:

|  |  |  |
| --- | --- | --- |
| Vyhodnotenie | počet | % |
| celkom odpovedalo respondentov | 283 |  |
| nevyjadrilo sa | 107 | 38% |
| vyjadrení | 176 | 62% |
| skupina odpovedí | počet | % |
| doprava, obchvat, značenie parkovania, nové parkovacie miesta, parkovacie miesta pri činžiakoch, rekonštrukcia a oprava chodníkov v obytných zónach a vedľajších ciest (napr. Kukučínova, Jazerná), cyklotrasy ( Šaľa -Kolárovo), slabé osvetlenie priechodov pre chodcov, mestu by prospel viac rozvoj cykloinfraštruktúry na prepojenie s okolitými obcami - Trnovec, Diakovce, Dlhá, ale aj cyklotrasy vo Veči, zrušiť jednosmerku na Štúrovej a Kráľovskej, odstrániť spomaľovače v sídliskách pre plynulú jazdu cyklistov | 48 | 23% |
| chýbajú športové možnosti, plaváreň, kúpalisko, športoviská | 37 | 18% |
| chýbajúca a miznúca zeleň resp. nedostatočná starostlivosť o zeleň najmä o novú, neporiadok, chýbajúca lepšia starostlivosť o čistotu mesta, verejných priestranstiev, nedostatočná bezpečnosť, výtržníctvo cudzincov, drahé odpadové hospodárstvo, resp. treba ho vylepšiť a vynášať kontajnery podľa naplnenosti, chýbajúce technické služby, nepolieva sa v horúčavách, smetné koše, smeti okolo autobusových zastávok, treba viac pokutovať odhadzovanie odpadov, lepšiu kontrolu zo strany polície, pre separovanie nahradiť vrecia nádobami, viac čisti komunikácie aj mimo centra, nedostatočné orezávanie stromov, chýba uvedomelosť občanov pri nakladaní s odpadmi pri kontajneroch a trusom zvierat (psov), zabezpečenie kontajnerov pred zneužívaním, riešiť vyhadzovanie odpadov z rodinných domov do verejných kontajnerov na sídliskách a taktiež riešiť zbavovanie sa odpadov inými občanmi a právnickými osobami iných z miest a obcí, | 29 | 14% |
| nesúhlas so spôsobom vedenia mesta, nedostatočná informovanosť a komunikácia s občanmi, najmä ktorí nemajú PC, transparentnosť, nedostatočný záujem o obyvateľov zo strany vedenia aj poslancov, lepšie hospodárenie, chýbajú diskusie poslancov a zástupcov mesta s občanmi, nespokojnosť s úradom | 25 | 12% |
| chýba dostupné bývanie pre mladých, nájomné byty pre obyvateľov zo Šale a nie pre cudzincov a podnikateľov, zla kvalita vody, technická infraštruktúra, chýba verejné osvetlenie smerom na Dostihovú dráhu za zimným štadiónom | 7 | 3% |
| chýba lepšia informovanosť o kultúrnych podujatiach, koncerty, aktivity, viac využívania amfiteátra, pešej zóny na rôzne podmytia pre rôzne vekové skupiny, chýba život" pre mladých, radšej väčšie podujatia ako veľa malých zbytočných, viac zábavy, viac kultúrneho vyžitia, slušné diskotéky, vystúpenia hudobných skupín, nesúhlas s presunom koncertov z kaštieľa na námestie, nakoľko ich tam ruší doprava, potešia aj aktivity , živé koncerty rockových kapiel, premiestniť kultúrny program na amfiteáter počas jarmoku. | 35 | 17% |
| chýbajúce obchody napr. športový, obuv, textil, resp. potreba vhodnej obchodnej siete, nesúhlas s obchodným centrom v meste, malo ísť na okraj, prebytok obchodov COOP, supermarkety nie sú všetko, papiernictvo je len jedno | 8 | 4% |
| chýbajúca nemocnica, detská pohotovosť, chýbajú špecializovaní lekári, lepšia starostlivosť detských doktorov, | 18 | 9% |
| zaznamenané odpovede: | 207 | 100% |

1. **Vyjadrite svoj názor na pocit bezpečia v meste. Pri pobyte na verejných priestranstvách som v rokoch 2023 a 2024:**

|  |  |
| --- | --- |
|  | **Odpovede za roky**  **2023, 2024** |
| Mal/a pocit bezpečia | 36,04% |
| Nemal/a pocit bezpečia | 37,81% |
| Neviem posúdiť | 25,80% |
| nevyjadrené | 0,35% |

Názory obyvateľov na pocit bezpečia v meste Šaľa sú vyrovnané. Takmer rovnaký podiel respondentov uviedol, že mali pocit bezpečia (36,04%), ako tých, ktorí pocit bezpečia nemali (37,81%). Štvrtina opýtaných 25,80% sa k tejto otázke nevedela vyjadriť a malý podiel 0,35% otázku nevyplnilo. Výsledky odpovedí poukazujú na rozdielne subjektívne vnímanie pocitu bezpečia v meste alebo pri pobyte na verejných priestranstvách.

1. **Ako ste spokojný/á s jednotlivými oblasťami v rámci životného prostredia v meste za roky 2023 a 2024? (1 =veľmi spokojný, 5= veľmi nespokojný)**

|  |  |
| --- | --- |
| **Oblasť** | **Priemerná známka za rok 2023, 2024** |
| Stav verejnej zelene | 3,07 |
| Oddychové zóny | 2,95 |
| Čistota ovzdušia | 3,27 |
| Odvoz a likvidácia odpadu, separovanie | 3,40 |
| Čierne skládky | 3,68 |
| Likvidácia rastlinného odpadu | 2,65 |
| Verejné osvetlenie | 2,72 |
| Energetické hospodárenie budov | 3,03 |
| Hospodárenie s vodou z artézskych studní | 2,95 |
| Kvalita pitnej vody | 3,13 |
| Možnosti pre elektromobily | 3,16 |
| Hluk v meste | 3,21 |
| Prašnosť v meste | 3,38 |
| Čistota a verejný poriadok | 3,47 |

V rámci životného prostredia sú respondenti spokojní s jednotlivými oblasťami skôr na úrovní priemeru. Najviac spokojní sú s likvidáciou rastlinného odpadu (priemerná známka 2,65) aj na základe najvyššej početnosti známky 1, verejným osvetlením (2,72), oddychovými zónami a hospodárením s artézskou studňou (2,95). Za najmenej spokojnú oblasť hodnotili respondenti čierne skládky (3,68) aj na základe najvyššej početnosti známky 5, čistotu a verejný poriadok (3,47) a odvoz a likvidáciu odpadu, separovanie (3,40). Výsledky súhrnnej analýzy otázky sú prezentované pomocou vážených aritmetických priemerov jednotlivých známok pridelených respondentmi za danú oblasť.

1. **Uveďte prosím, ako separujete vo Vašej domácnosti:**

Na základe výsledkov prieskumu môžeme konštatovať, že väčšina obyvateľov mesta Šaľa pravidelne triedi jednotlivé druhy odpadu, pričom najvyššiu mieru separácie majú plasty (87,28%), sklo (81,98%) a papier (79,51%). Naopak najnižšiu mieru pravidelného triedenia má kuchynský odpad (55,12%), použitý olej (59,72%) a bioodpad (51,94%). Separovanie nebezpečných látok uviedlo ,,vždy“ 67,85% respondentov, čo naznačuje pomerne vysokú environmentálnu zodpovednosť v tejto oblasti. Naopak sa ešte stále nájde určité percento respondentov, ktorí vždy alebo občas vyvážajú odpad aj na neoficiálne skládky.

|  |  |  |  |  |  |  |
| --- | --- | --- | --- | --- | --- | --- |
| **Činnosť** | **vždy** | **občas** | **nikdy** | **netýka sa ma** | **nevyjadrene** | **spolu** |
| Separujeme papier | 79,51% | 14,13% | 3,53% | 1,06% | 1,77% | 100% |
| Separujeme bioodpad | 51,94% | 24,74% | 12,72% | 8,13% | 2,47% | 100% |
| Separujeme sklo | 81,98% | 8,48% | 5,30% | 2,47% | 1,77% | 100% |
| Separujeme nebezpečné látky | 67,85% | 10,25% | 3,53% | 14,13% | 4,24% | 100% |
| Separujeme plasty | 87,28% | 6,01% | 3,53% | 1,06% | 2,12% | 100% |
| elektro odpad | 79,50% | 9,19% | 3,89% | 4,95% | 2,47% | 100% |
| šatstvo | 70,32% | 17,31% | 5,30% | 3,89% | 3,18% | 100% |
| kuchynský odpad | 55,12% | 24,73% | 13,43% | 3,89% | 2,83% | 100% |
| použitý olej | 59,72% | 16,25% | 12,72% | 7,07% | 4,24% | 100% |
| neoficiálne skládky | 6,36% | 2,83% | 61,84% | 22,61% | 6,36% | 100% |

1. **Ste spokojný za roky 2023 a 2024 s vytvorenými možnosťami rodinného a komunitného života, voľnočasovými aktivitami v meste? (revitalizované vnútrobloky sídlisk, športoviská, ihriská, výsadba, mobiliár)**

Názory respondentov na vytvorené možnosti rodinného a komunitného života, voľnočasové aktivity v meste sú vyrovnané. Takmer 45% respondentov vyjadrilo spokojnosť (10,25% je spokojných a 34,63% je skôr spokojných), no takmer rovnaký podiel uviedol nespokojnosť 44,52% (úplnú 21,55% alebo čiastočnú 22,97%). Na danú otázku nemalo jasnú odpoveď 10,25% respondentov a 0,35% otázku nevyplnilo.

|  |  |
| --- | --- |
|  | **Odpovede za roky**  **2023, 2024** |
| Áno, som spokojný/á | 10,25% |
| Som skôr spokojný/á | 34,63% |
| Som skôr nespokojný/á | 22,97% |
| Nie som spokojný/á | 21,55% |
| Neviem posúdiť | 10,25% |
| Nevyjadrené | 0,35% |

1. **Ako hodnotíte počas rokov 2023 a 2024 možnosti tráviť voľný čas v meste? (akcie, podujatia...)**

Z uvedených odpovedí si 42,40% respondentov myslí, že možností na trávenie voľného času nebolo dostatok a chýbali im najmä kultúrne podujatia ako rôzne zábavy či koncerty a tiež viac možností na športové vyžitie.

Naopak 20,49% si myslí, že možností ako tráviť voľný čas v meste bolo dostatok. Pri tejto možnosti najčastejšie uvádzali, že svoj voľný čas trávili na jarmoku, na kultúrnych podujatiach a v kine, alebo v prírode a lesoparku. Celkom 36,04% respondentov nevedelo posúdiť túto otázku a cez 1% na ňu neodpovedalo.

1. **Ak zoberieme do úvahy všetky okolnosti, ako by ste charakterizovali svoje mesto Šaľa, v ktorom žijete za roky 2023 a 2024?**

Pri vzatí do úvahy všetkých okolnosti necelá tretina respondentov (29,68%) označila mesto Šaľa za dobré alebo veľmi dobré miesto pre život. Najväčšia skupina (40,64%) vyjadrila síce nespokojnosť, no zároveň potvrdila ochotu v meste naďalej žiť. Štvrtina opýtaných (24,73%) so životom v meste nie je spokojná a plánuje sa odsťahovať.

|  |  |
| --- | --- |
|  | **Odpovede za roky**  **2023, 2024** |
| Veľmi dobré miesto pre život | 6,01% |
| Dobré miesto pre život | 23,67% |
| Nie som spokojný, ale aj tak tu chcem žiť | 40,64% |
| Nie som spokojný, plánujem sa odsťahovať | 24,74% |
| Iné.. | 4,59% |
| Nevyjadrené | 0,35% |

1. **Ako ste spokojný/á s jednotlivými aktivitami samosprávy mesta Šaľa za roky 2023 a 2024? (1 =veľmi spokojný, 5= veľmi nespokojný)**

|  |  |
| --- | --- |
| **Aktivity** | **Priemerná známka za rok 2023, 2024** |
| Rekonštrukcia/obnova verejných budov | 2,75 |
| Budovanie/rekonštrukcia ihrísk a športovísk | 2,65 |
| Budovanie/rekonštrukcia verejných priestranstiev | 2,92 |
| Rekonštrukcia ciest a chodníkov | 3,38 |
| Informovanosť obyvateľov o veciach verejných | 3,11 |
| Služby poskytované mestským úradom | 2,76 |
| Poskytovanie sociálnej starostlivosti zariadeniami mesta | 2,85 |
| Starostlivosť o zeleň a čistotu mesta | 3,19 |
| Služby mestskej polície | 2,73 |
| Služby mestského kultúrneho strediska | 2,62 |
| Služby mestskej knižnice | 2,23 |
| Vzdelávanie-infraštruktúra, kapacita, kvalita zariadení zriadených mestom – materské a základné školy, CVČ, ZUŠ | 2,37 |
| Ochrana prírody a životného prostredia | 2,86 |

Najvyššiu spokojnosť prejavili respondenti s nasledovnými aktivitami samosprávy mesta Šaľa - služby mestskej knižnice (2,23), služby vzdelávania (2,37) a služby mestského kultúrneho strediska (2,62). Naopak najhoršie hodnotenie dostala oblasť rekonštrukcie ciest a chodníkov (3,38), starostlivosť o zeleň (3,19) a informovanosť obyvateľov o veciach verejných (3,11).

1. **Ktoré z aktivít/investícií/opatrení realizovaných v roku 2023 a 2024 považujete za pozitívne? Uveďte:**

Na danú otázku sa vyjadrilo 163 respondentov z celkového počtu 283. Za najpozitívnejšie aktivity/investície realizované za posledné dva roky považujú respondenti nový predstaničný priestor 31,29%, cyklochodníky v meste 13,50% a revitalizáciu lesoparku 11,04%. Za pozitívne tiež považujú opravu mosta, začatie výstavby obchvatu a rekonštrukcie budov.

1. **Ktoré z aktivít/investícií/opatrení realizovaných v roku 2023 a 2024 považujete za negatíve? Uveďte:**

Pri danej otázke sa respondenti nevyjadrili tak jednoznačne ako pri predchádzajúcej otázke, ale ich odpovede boli zamerané skôr na obšírnejšie negatíva a nie vždy konkretizované. Najviac nespokojní boli respondenti s oblasťou dopravy (27%) a to najmä s cestami a chodníkmi v zlom technickom stave, s parkovacou politikou a so spoplatnením a parkovania či s cyklotrasami v meste. Za negatívne tiež považujú chýbajúcu plaváreň či kúpalisko (14%), Oblasť čistoty, starostlivosti o zeleň a odpadového hospodárstva (12%). Za negatívne investície tiež považujú SMART projekt (svetelné tabule) 7%, kúpu tepelnej sústavy (5,6%) ši výstavbu obchodného centra Klokan (4%).

**Ohodnoťte vo všeobecnosti mesto Šaľa, ako miesto pre život za roky 2023 a 2024 známkou (1= výborná až po 5 =nedostatočná) 2023 a 2024 Známka 1 až 5:**

|  |  |
| --- | --- |
| **Rok** | **Priemerná známka** |
| 2023/2024 | 3,22 |

Mesto Šaľa ako miesto pre život za roky 2023 a 2024 hodnotili respondenti skôr na úrovni priemeru známkou 3,22. Výsledky súhrnnej analýzy boli stanovené pomocou vážených aritmetických priemerov jednotlivých známok zo strany respondentov.